-4-

ปัจจัยความเสี่ยง

  ปัจจัยความเสี่ยงอาจจะเกิดขึ้นได้ในการดำเนินธุรกิจของบริษัทฯพอสรุปได้ดังนี้

1.  ความเสี่ยงต่อประเภทธุรกิจหลัก

  บริษัทฯดำเนินธุรกิจหลักประเภทสินค้าแฟชั่นการแต่งกายสำหรับสตรีและบุรุษเป็นธุรกิจที่มีการเปลี่ยนแปลงตามยุคตามสมัยอยู่เสมอมีการแข่งขันด้านสินค้าและราคาอย่างรุนแรง
  สินค้าที่จัดวางเพื่อจำหน่ายมีความหลากหลายและมากเกินกว่าความต้องการของตลาด
  ส่งผลให้เกิดการแย่งครองส่วนแบ่งการตลาดเพิ่มมากขึ้นในภาวะเศรษฐกิจที่ถดถอยส่งผลให้สินค้ากลุ่มแฟชั่นลดต่ำลง
  อีกทั้งมีอิทธิพลต่อสินค้าล้าสมัยส่งผลต่อการเก็บสต็อกเพิ่มขึ้น

  สำหรับบริษัทฯได้มีความระมัดระวังและอดทนในการดำเนินธุรกิจประเภทสิ่งทอจากประสบการณ์ที่ได้รับจากการทำธุรกิจประเภทนี้มาเป็นระยะเวลากว่า40ปีสิ่งที่บริษัทฯสามารถดำรงอยู่ได้คือการพัฒนาสินค้าที่มีคุณภาพภายใต้เครื่องหมายการค้าเป็นของตนเองและเสริมสร้างความแข็งแรงของตราสินค้าซึ่งบริษัทมีตราสินค้าเป็นที่รู้จักในวงการแฟชั่นสตรีอย่างแพร่หลายคือตราเชอรี่ล่อนมุ่งเน้นยกระดับคุณภาพสินค้าและราคาปัจจุบันได้ปรับปรุงเปลี่ยนแปลงการจำหน่ายสินค้าในรูปแบบซื้อมาขายไปไม่เก็บสต็อกการพัฒนาสินค้าในแต่ละแบบมีจำนวนจำกัดแต่มีแบบสินค้าให้เลือกหลากหลายเพื่อป้องกันสินค้าล้าสมัย
  ในปี 2552
  ได้พัฒนาสินค้าใหม่ออกสู่ตลาดสำหรับสุภาพบุรุษเป็นสินค้าจำพวกกางเกงใน,เสื้อกล้าม,เสื้อยืดคอกลม,คอวีเฉพาะกลุ่มเสื้อยืดได้เพิ่มคุณสมบัติพิเศษในการหยุดยั้งแบคทีเรียและระงับกลิ่นกายภายใต้เครื่องหมายการค้าตรา
  แซนรีโม (SanRemo)
  ทั้งนี้บริษัทฯยังคงมุ่งมั่นที่จะพัฒนาสินค้าใหม่ออกสู่ตลาดอย่างต่อเนื่องเพื่อให้ได้รับความนิยมและเป็นที่รู้จักกันอย่างแพร่หลายในวงการแฟชั่นต่อไป

2.  ความเสี่ยงต่อสินค้าคงคลัง

  บริษัทฯประกอบธุรกิจแบบซื้อมาขายไปประเภทสิ่งทอจำพวกสินค้าแฟชั่นการแต่งกายสำหรับบุรุษและสตรีมีสินค้าไว้เพื่อรอการจำหน่ายเพื่อตอบสนองความต้องการของผู้บริโภคอย่างเพียงพอและสินค้ากลุ่มแฟชั่นนี้มีการเปลี่ยนแปลงอย่างรวดเร็วมีความเสี่ยงในสินค้าคงค้างที่ไม่สามารถจำหน่ายได้และล้าสมัยบริษัทมีความตระหนักถึงเรื่องนี้และมีความรับผิดชอบและป้องกันการเกิดสินค้าที่ล้าสมัย
  โดยมีการบริหารการจัดการเกี่ยวกับสินค้าดังนี้

  - สำหรับสินค้าที่นำเข้าใหม่
  บริษัทฯมีการวางแผนการสั่งซื้อสินค้าให้สอดคล้องกับเป้าหมายการขายและกำหนดแผนการสั่งซื้อสินค้าไว้ล่วงหน้าเพื่อให้
  Supplierจัดส่งสินค้าให้ทันตามกำหนดระยะเวลาและบริษัทได้จัดส่งสินค้าที่นำเข้าใหม่นี้ให้แก่ลูกค้าทันที
  ไม่มีสินค้าเก็บสต็อก

  …………………………รับรองความถูกต้อง

  -5-

  -
  สำหรับสินค้าเก่าที่ล้าสมัยเกิดจากการหมุนเวียนสินค้าไม่ตรงตามฤดูการขายการนำเข้าสินค้าล่าช้าทำให้เสียโอกาสในการขาย
  อีกทั้งมีความถี่จากการรับคืนสินค้าซึ่งเกิดจากการนำส่งสินค้าเข้า

  เพื่อขายตามสถานที่จัดงานต่าง ๆ
  ในปริมาณที่มากเพื่อเป็นจุดสนใจในการเลือกซื้อสินค้าของลูกค้าแต่มีความเสี่ยงต่อการขายถ้าหากยอดการขายไม่เป็นไปตามเป้าหมายหรือลดต่ำลงก็จะเกิดสินค้าคงเหลือในปริมาณที่มากเช่นกันสำหรับสินค้าเก่าและล้าสมัยบริษัทฯได้จัดตั้งสำรองสินค้าเสื่อมสภาพ
  นอกจากนี้ทุกๆปีบริษัทมีการจัดมหกรรมลดราคาสินค้าตามโชว์รูมทั้งกรุงเทพฯและต่างจังหวัดรวม 8
  แห่ง เพื่อเป็นการระบายสินค้า

  สินค้าคงเหลือของบริษัทมี 90% เป็นสินค้าจำพวกสิ่งทอ และสินค้าคงเหลือ 10%
  เป็นสินค้าจำพวกเครื่องสำอางซึ่งมี ณ. 31 ธันวาคม 2552
  บริษัทมีสินค้าคงเหลือจำพวกสิ่งทอรวมเป็นจำนวนเงิน 214.60 ล้านบาท
  และสินค้าคงเหลือจำพวกเครื่องสำอางรวมเป็นจำนวนเงิน 19.49 ล้านบาท
  รวมเป็นสินค้าคงเหลือทั้งสิ้นจำนวน 234.09 ล้านบาทซึ่งนำมาเทียบกับปี 2551 ลดลง 24.34
  ล้านบาท เทียบเป็นร้อยละ 9.42

3.  ความเสี่ยงด้านการเงิน

  รายได้หลักของบริษัทฯเกิดจากการขายสินค้ากลุ่มแฟชั่นการแต่งกายมีความเสี่ยงต่อยอดการขายสินค้าที่ลดต่ำลงในท่ามกลางภาวะเศรษฐกิจที่ถดถอยส่งผลต่อสภาพคล่องด้านฐานะการเงินเป็นเหตุให้กระแสเงินสดไหลเข้า
  (Cash Inflow)น้อยกว่ากระแสเงินสดไหลออก (Cash Outflow)
  มีผลกระทบต่อการขาดสภาพคล่องทางการเงินในภาวะที่บริษัทยังคงมีภาระหนี้สิน

  บริษัทฯได้มีประสบการณ์จากการเกิดวิกฤตการณ์ทางเศรษฐกิจที่รุนแรงในปี 2540
  ได้มีการจัดเตรียมความพร้อมและบริหารการจัดการด้านการเงินดังต่อไปนี้

-   เงินสด
    มีวงเงินสดย่อยที่เป็นเงินสดในมือให้แต่ละแผนกที่มีความจำเป็นต้องการใช้เงินไว้ใช้ในวงเงินที่กำหนด

-   ลูกหนี้ มีความเข้มงวดการเก็บเงินจากลูกหนี้
    มีการประเมินความเสี่ยงด้านเครดิตของลูกหนี้อย่างรอบคอบและติดตามสถานะด้านการจ่ายชำระหนี้อย่างสม่ำเสมอ
    มีการจ่ายค่าคอมมิชชั่นให้ผู้ขายก็ต่อเมื่อเก็บหนี้ได้
    มีการให้ส่วนลดพิเศษสำหรับลูกหนี้ที่จ่ายหนี้เร็ว และมีการสอบยันหนี้คงค้างทุก ๆ เดือน

  …………………………รับรองความถูกต้อง

-6-

-   สินค้าคงคลัง มีคลังสินค้า 2 แห่งเพื่อจัดเก็บสินค้า โดย แห่งที่
    1ใกล้เส้นทางการกระจายสินค้าสู่ร้านค้าและแห่งที่ 2 ใกล้แหล่งผลิต
    เพื่อเป็นการประหยัดต้นทุนการบริหารและค่าขนส่ง
    นอกจากนี้มีการวางแผนการจัดซื้อและสั่งซื้อสินค้าให้สอดคล้องกับการขายไม่สะสมสินค้าคงคลัง

-   เจ้าหนี้ มีการจัดซื้อจาก Supplier หลายราย
    มีเงื่อนไขการชำระหนี้ที่เหมาะสมมีอำนาจการต่อรอง

-   สินทรัพย์ถาวร มีนโยบายที่ขายหรือให้เช่าทรัพย์สิน
    ที่มีมูลค่าหรือราคาก่อให้เกิดกำไรและเป็นประโยชน์ต่อกิจการ

-   หนี้สิน มีการจ่ายชำระคืนเงินกู้อย่างต่อเนื่อง เพื่อลดอัตราดอกเบี้ย มีวินัยในการจ่ายชำระหนี้
    ไม่ผิดนัดสัญญามีนโยบายไม่กู้ยืมเงินเพิ่ม

  สำหรับงบกระแสเงินสดสิ้นสุดวันที่ 31 ธันวาคม 2552
  มีเงินสดสุทธิได้มาจากกิจกรรมดำเนินงานเป็นบวกจำนวนเงิน 46.38 ล้านบาท
  เมื่อนำมาเปรียบเทียบกับปี 2551 เพิ่มขึ้น 15.38 ล้านบาท เทียบเป็นร้อยละ 49.63
  และกระแสเงินสดจากกิจกรรมจัดหาเงินมีจำนวนเงิน 49.74 ล้านบาท
  เมื่อนำมาเปรียบเทียบกับปี 2551 เพิ่มขึ้น 5.52 ล้านบาท เทียบเป็น 12.47
  ในกระแสเงินสดที่รับเข้าเกิดจากการค้า จำนวนเงิน 46.38 ล้านบาท
  และรับเข้าจากเงินปันผลในกิจกรรมการลงทุนเป็นจำนวนเงิน 3.23 ล้านบาท
  รวมเป็นจำนวนเงินจากกระแสเงินสดรับทั้งสิ้นเท่ากับ 49.61 ล้านบาท
  และนำเงินสดรับไปจ่ายชำระหนื้คืนเงินต้นและลด OD เป็นจำนวนเงิน 49.74 ล้านบาท
  คงเหลือเป็นเงินสดจำนวนเงิน 0.598 ล้านบาท

  …………………………รับรองความถูกต้อง